Andorra tanca el cicle polític i encara un 2020 cabdal
Després d'un any marcat per la doble cita amb les urnes –les eleccions generals de l'abril i les comunals del proppassat 15 de desembre–, Andorra ha tancat un cicle polític. Acabats els càlculs polítics i les prudències pre-electorals, el tripartit de dretes entre Demòcrates per Andorra, Liberals d'Andorra i Ciutadans Compromesos posarà la directa a l'hora de governar i encarar a fons qüestions que fins ara s'havien abordat tangencialment i que no són pas menors. Els desafiaments que té damunt la taula el 2020 són cabdals per al futur d'Andorra. El primer és de país: enguany s'ha de tancar el gruix de la negociació amb la Unió Europea (UE) per a l'acord d'associació. Andorra haurà de convèncer Brussel·les per mantenir les quotes migratòries actuals, fonament de la identitat nacional i el sistema socioeconòmic andorrà: permisos de residència i treball en funció de les necessitats dels sectors econòmics. Oportunitats de futur en canvi de la força de treball.
Com són els desafiaments del 2020 per al futur d'Andorra?
cabdals